CELEX: 32003D0024
Language: hr
Date: 2002-12-30 00:00:00
Title: 2003/24/EZ: Odluka Komisije od 30. prosinca 2002. o razvoju integriranog računalnog veterinarskog sustava (priopćena pod brojem dokumenta C(2002) 5496)

03/Sv. 42
            
            
               HR
            
            
               Službeni list Europske unije
            
            
               150
            
         32003D0024
   
               L 008/44
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. prosinca 2002.
   o razvoju integriranog računalnog veterinarskog sustava
   (priopćena pod brojem dokumenta C(2002) 5496)
   (2003/24/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 20. stavak 3.,
   uzimajući u obzir Odluku Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift), o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ i o stavljanju izvan snage Odluke 88/192/EEZ (3), kako je zadnje izmijenjena Odlukom Vijeća 95/1/EZ (4), a posebno njezin članak 12.,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (5), kako je zadnje izmijenjena Odlukom 2001/572/EZ (6), a posebno njezine članke 37. i 37.a,
   budući da:
   
               (1)
            
            
               Direktivom 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (7) nastoji se jamčiti sigurnost i povjerenje u elektroničke komunikacijske medije i olakšati njihova uporaba, kako međusobno, tako i s građanima i gospodarskim subjektima.
            
         
               (2)
            
            
               U članku 3. Odluke Komisije 92/563/EEZ od 19. studenoga 1992. o bazi podataka koja pokriva uvozne zahtjeve Zajednice, predviđene projektom Shift (8), predviđena je obveza Komisije da razvije odgovarajuće baze podataka.
            
         
               (3)
            
            
               Odlukom Komisije 91/398 od 19. srpnja 1991. o računalnoj mreži za povezivanje veterinarskih tijela (Animo) (9), određena su načela kojima se regulira komunikacijska mreža koja povezuje veterinarske jedinice.
            
         
               (4)
            
            
               Radovi provedeni u okviru studija i seminara Zajednice pokazali su da strukturu mreže Animo treba revidirati radi stvaranja veterinarskog sustava koji uključuje razne računalne aplikacije.
            
         
               (5)
            
            
               U Odluci Europskog parlamenta A5-0396/2000 o Posebnom izvješću Revizorskog suda br. 1/2000 (10) o izbijanju klasične svinjske kuge zahtijeva se upravljanje i razvoj mreže Animo pod potpunim nadzorom Komisije te donošenje izmjena u skladu sa zapažanjima Suda.
            
         
               (6)
            
            
               Kako bi se optimizirale funkcije i korisnička sučelja, države članice trebaju biti intenzivno uključene u razvoj integriranog računalnog veterinarskog sustava.
            
         
               (7)
            
            
               Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Zajednica u najkraćem mogućem roku uspostavlja računalni sustav integrirajući funkcije sustava ANIMO i SHIFT u jednu cjelinu. Tehničke specifikacije tog sustava određene su u Prilogu.
   Članak 2.
   1.   U prvoj fazi Komisija sastavlja specifikacije za novi sustav Animo, analizira sustav i predstavlja prototip.
   Komisija za taj posao ima na raspolaganju proračun od 200 000 EUR.
   2.   U drugoj fazi Komisija razvija novi sustav Animo i sastavlja bazu podataka koja je dostupna državama članicama.
   3.   Komisija razvija i u novi računalni sustav integrira sustav Shift, posebno funkcije koje su potrebne kao pomoć u donošenju odluka na graničnim inspekcijskim postajama, u odnosu na regulatorna pitanja kao i za analize rizika.
   Članak 3.
   Ravnatelj Opće uprave za zdravstvo i zaštitu potrošača ovlašćuje se za potpisivanje ugovora koji su potrebni radi provedbe ove Odluke.
   Članak 4.
   Ova je Odluka upućena državama članicama.
   
      Sastavljeno u Bruxellesu 30. prosinca 2002.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 224, 18.8.1990., str. 29.
   
      (2)  SL L 62, 15.3.1993., str. 49.
   
      (3)  SL L 243, 25.8.1992., str. 27.
   
      (4)  SL L 1, 1.1.1995., str. 113.
   
      (5)  SL L 224, 18.8.1990., str. 19.
   
      (6)  SL L 203, 28.7.2001., str. 16.
   
      (7)  SL L 13, 19.1.2000., str. 12.
   
      (8)  SL L 361, 10.12.1992., str. 45.
   
      (9)  SL L 221, 9.8.1991., str. 30.
   
      (10)  SL C 85, 23.3.2000., str. 1.
   
      PRILOG
      Arhitektura računalnih sustava Opće uprave za zdravstvo i zaštitu potrošača temelji se na n-tier tehnologiji, s pretraživačem na strani klijenta, mrežnim serverom za predstavljanje podataka i odvojenim serverom Oracle za bazu podataka. Strateške aplikacije razvijaju se u JAVA-i korištenjem BEA Weblogic-a. Mrežni protokol je IP, i ako je to potrebno zbog sigurnosti, koristi se privatna mreža podataka, TESTA II, te sigurnosni protokoli poput Secure Socket Layer (SSL) i Public Key Infrastructure (PKI). Podaci između aplikacija razmjenjuju se korištenjem XML standarda.
      Statistička izvješća sastavljaju se pomoću BO-a (Businness Object) i kartografskog softvera.